《萍乡县》
宋代·孙觌

云梦青邱蟠楚薮，萍实江边大如斗。故垒摧颓百战馀，旧事传流千载后。

青崖半裂苍兕吼，空陂突过黄狐走。山深日落少人行，寂寥鸣蜩嘒高柳。

江湖一梦三年久，慰我漂零一杯酒。群盗须降汉赤眉，故侯办作秦黔首。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。